Presuda Općeg suda od 11. rujna 2024. – Eurosemillas/CPVO – Nador Cott Protection i Carpa Dorada (Nadorcott)
(predmet T-145/23)1
„Biljne sorte – Oplemenjivačka prava Zajednice na biljnu sortu za sortu mandarine Nadorcott – Postupak za proglašenje ništavosti – Teret dokazivanja – Ispitivanje činjenica po službenoj dužnosti koje provodi CPVO”
Jezik postupka: španjolski
Stranke
Tužitelj: Eurosemillas, SA (Córdoba, Španjolska) (zastupnici: J. Muñoz-Delgado y Mérida i M. Esteve Sanz, odvjetnici)
Tuženik: Ured Zajednice za biljne sorte (zastupnici: F. Mattina, M. García-Moncó Fuente i Á. Martínez López, agenti)
Druge stranke u postupku pred žalbenim vijećem CPVO-a, intervenijenti pred Općim sudom: Nador Cott Protection SAS (Courbevoie, Francuska) (zastupnici: I. Pi Amorós, Á. Seijo Bar i J. Martínez Gimeno, odvjetnici), Carpa Dorada, SL (Almazora, Španjolska) (zastupnik: I. Pérez-Cabrero Ferrández, odvjetnica)
Predmet
Tužitelj svojom tužbom na temelju članka 263. UFEU-a zahtijeva poništenje odluke žalbenog vijeća Ureda zajednice za biljne sorte (CPVO) od 2. siječnja 2023. (predmet A002/2020).
Izreka
Tužba se odbija.
Društvu Eurosemillas, SA nalaže se snošenje troškova.
____________
1     SL C 164, 8. 5. 2023.